laion/Wikipedia-Exotic huggingface dataset:
מוניטור רפואי

ברפואה, ניטור הוא מעקב אחר מחלה, תסמין או פעילות מערכות שונות בגוף באופן זמני או ממושך. ניתן לנטר מערכות שונות על ידי מדידה רציפה של פרמטרים מסוימים באמצעות מוניטור רפואי (לדוגמה, מדידה רציפה של סימנים חיוניים בצג על יד מיטת החולה) או על ידי ביצוע בדיקות רפואיות חוזרות (לדוגמה, ניטור רמת הגלוקוז בדם אצל אנשים עם סוכרת). מוניטורים רפואיים משמשים בעיקר בתהליך הרדמה במהלך ניתוח, אצל חולים הזקוקים לטיפול נמרץ, או לחולים בעלי תסמינים מסוימים הדורשות ניטור רציף. ישנם מכשירי מוניטור ניידים המשמשים בעיקר לניטור באמבולנס. ישנם פרמטרים שונים הניתנים למדידה ומעקב, והשימוש בהם נעשה בהתאם לצורך הטיפולי: אקג, להערכת קצב הלב. באמצעות 10 אלקטרודות המודבקות על בית החזה ועל הגפיים. לחץ דם, באופן לא פולשני באמצעות שרוול מתנפח המונח על הזרוע העליונה או בירך, או באופן פולשני דרך צנתר עורקי. טמפרטורת הגוף, באמצעות מדחום המונח פומית או אנאלית (ישנה אפשרות למדידה באמצעות צנתרים במקומות אחרים בגוף, למשל בדם או בשלפוחית השתן). ניטור הנשימה: סטורציה - רווית החמצן בדם, באמצעות חיישן תת-אדום על אחת האצבעות. קפנוגרפיה, מדידת רמות פחמן דו-חמצני בגוף, באמצעות תוסף המחובר לצינור ההנשמה. רמת הסוכר בדם, באמצעות חיישן תת-עורי המחובר לגלוקומטר. ניטור נפרד של מדדי עובר בעודו ברחם צג המוניטור והציוד הנלווה אליו מותאם בהתאם לצורך הדרוש: מוניטור רפואי להרדמה הצג מחובר למכונת הרדמה, ומספקת לרופא המרדים נתונים רציפים על מצב החולה. ביחידה לטיפול נמרץ (או במיטות טיפול מוגבר במחלקות פנימית וניורולוגיה) הצגים קבועים מעל מיטת החולה ומחוברים למסך מרכזי מול דלפק האחיות כך שניתן יהיה לקרוא משם כל הפרמטרים החשובים של כל החולים. מוניטור המשמש צוותי רפואת חירום מחובר בדרך כלל בתוך האמבולנס או המסוק או שהוא משולב יחד עם דפיברילטור. המידע מוצג על מסך CRT, לד, או LCD. ראשוני המוניטורים האנלוגיים, היו אוסצילוסקופים, וכללו ניטור מדד אחד בלבד, לרוב פעילות הלב, כאשר מוניטורים נפרדים הצביעו על לחץ הדם וסטורציה. בהמשך שוכללו לכלילת ערוץ מידע נוסף, אך היו רגישים להפרעות חשמליות. ניטור המדדים מבוצע באמצעות חיישנים מכניים או ביוסנסורים, ולעיתים כולל את שאיבת הנתונים ממכשור רפואי אחר (למשל מכונת הנשמה, מכונת הרדמה). אם נתוני המדידה חורגים מהגבול המוגדר (לדוגמה, הפרעה בקצב הלב במהלך ניתוח) מופעלת אזעקה להסבת תשומת לב הגורם המטפל. בדרך זו מודע הצוות המטפל למצב החירום המתפתח בשלב מוקדם ויכול להגיב במהירות. גובה צליל האזהרה ורציפותו משתנה בהתאם לחריגה. במרבית מכשירי המוניטור המתקדמים ישנה אפשרות לתיעוד של הנתונים, דבר שמאפשר סקירה מקיפה על מצבו של החולה. במכשירי מוניטור מסוימים ישנה אפשרות להצגת הנתונים על פלט נייר (למשל במוניטור עוברי). ברפואה המודרנית, תוצאות הניטור נשמרות במחשב בתיקו הרפואי של החולה בקופת חולים או בבית חולים. מוניטור עוברי הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נוני באו

יונאלי מיקלה פרמניוס (בשוודית: Jonnali Mikaela Parmenius, נולדה ב-9 באוגוסט 1987) היא זמרת-יוצרת ומפיקה מוזיקלית שוודית, אשר כתבה שירים עבור אמנים רבים כדוגמת קייטי פרי, צ'ארלי XCX, קמילה קביו, זארה לארסון וכולי. באו אף הייתה לאחת מכותבי הלהיט "Stay", אשר הצליח לכבוש את פסגת מצעד שירי הדאנס האוסטרלי. נוני באו נולדה ב-9 באוגוסט 1987, בסטוקהולם, שוודיה. היא החלה לשיר בגיל צעיר, בהשראת הוריה שעסקו בעולם המוזיקה והופיעה בהפקות מקהלה בילדותה. בגיל 12 היא התחילה לכתוב שירים משלה, אך בהתחלה, היא עשתה זאת בסתר מכיוון שהיא הייתה נבוכה. היא למדה בבית ספר למוזיקה, שם כונתה "כבשה שחורה". בגיל 15, חברה נתנה לה את הכינוי נוני באו בגלל המראה שלה. בשנת 2012, הוציאה את אלבום הבכורה שלה, I Am Noonie Bao. שלוש שנים לאחר מכן, הוציאה את המיני-אלבום הראשון שלה, Noonia EP. בין שנת 2014 לשנת 2015, הייתה נוני באו שותפה לכתיבת השיר "Run Away with Me" של קארלי ריי ג'פסן, "Doing It" של צ'ארלי XCX וריטה אורה, תוך שבשנת 2017 הייתה שותפה לכתיבה הלהיט הבינלאומי "Stay", של זד ואליסיה קארה, אשר קיבל על ידי איגוד תעשיית ההקלטות האמריקאי את תואר הפלטינה הכפולה, על מכירות של למעלה משני מיליון עותקים במדינה. שנת 2018, הייתה אבן דרך חשובה בקריירה של נוני באו, כאשר הייתה שותפה לכתיבה הלהיט "Never Be the Same", של הזמרת-יוצרת קמילה קביו. השיר הגיע למקום השישי במצעד הבילבורד הוט 100, קיבל את תואר הפלטינה המשולשת, וצבר למעלה מ-560 מיליון השמעות בספוטיפיי. 2012: I Am Noonie Bao 2015: Noonia EP מדיה וקבצים בנושא נוני באו בוויקישיתוף אתר האינטרנט הרשמי של נוני באו (באנגלית) נוני באו, ברשת החברתית פייסבוק נוני באו, ברשת החברתית אקס (טוויטר) נוני באו, ברשת החברתית אינסטגרם נוני באו, באתר אפל מיוזיק (באנגלית) נוני באו, באתר ספוטיפיי נוני באו, באתר סאונדקלאוד (באנגלית) נוני באו, באתר AllMusic (באנגלית) נוני באו, באתר MusicBrainz (באנגלית) נוני באו, באתר Yandex.Music (ברוסית) נוני באו, באתר Discogs (באנגלית) נוני באו, באתר Songkick (באנגלית) נוני באו, באתר Genius פופ • אלקטרופופ • דאנס • אינדי-פופ "ARIA Dance Singles Chart – Week Commencing 12 March 2017" (PDF). Australian Recording Industry Association. Retrieved 13 March 2017. https://web.archive.org/web/20140427181617/http://www.emimusicpub.com/global-offices/scandinavia/songwriters/noonie-bao.php https://web.archive.org/web/20131017210651/http://www.svd.se/kultur/latskrivaren-noonie-bao-i-rampljuset_7624540.svd http://beingblogged.se/2012/11/en-intervju-med-noonie-bao/ https://itunes.apple.com/us/album/i-am-noonie-bao/id571681105 https://www.discogs.com/Noonie-Bao-I-Am-Noonie-Bao/release/6512600 https://itunes.apple.com/us/album/noonia-ep/id1056398120 Carly Rae Jepsen – Run Away with Me (באנגלית), נבדק ב-2020-04-09 Charli XCX – Doing It (באנגלית), נבדק ב-2020-04-09 Zedd & Alessia Cara – Stay (באנגלית), נבדק ב-2020-04-09 Gold & Platinum, RIAA (באנגלית) Camila Cabello – Never Be the Same (באנגלית), נבדק ב-2020-04-09 Camila Cabello, Billboard Never Be the Same, נבדק ב-2020-04-09
תאופילוס (היסטוריון)

תאופילוס (ביוונית: Θεόφιλος) היה היסטוריון וגאוגרף מהמאה ה-2 לפנה"ס, במידה והקטעים המצוטטים הבאים מתייחסים לאותו אדם. אלכסנדר פוליהיסטור מצטט את תאופילוס כעד לדיווחו של ההיסטוריון היהודי הלניסטי אופולמוס, על כך שהמלך שלמה שלח למלך צור את עמוד מזהב המוצג במקדש זאוס בעיר, ומוסיף את דברי תאופילוס עצמו, ששלמה שלח למלך את הזהב שנותר (ממה ששלח אליו חירם לצורך בניית בית המקדש), ומלך צור השתמש בעמוד מזהב לציפוי פסל בגודל מלא של בתו (שעל פי היסטוריון אחר, לאיטוס, נמסרה לשלמה לאשה). ייתכן וזהו אותו תאופילוס שנזכר על ידי יוסף בן מתתיהו בחיבורו האפולוגטי "נגד אפיון", בין אותם סופרים יוונים עתיקים שהזכירו את היהודים בכתביהם. הספר השלישי בחיבורו של תאופילוס על איטליה (Ίταλικά, איטליקה) והשני בחיבורו על הפלופונסוס מצוטטים על ידי פסאודו-פלוטרכוס. תלמי (גאוגרפיקה (אנ')‏, Geogr. I. 9. § 3) מצטט מתוך חיבור גאוגרפי כלשהו של תאופילוס, שאת שמו הוא לא מציין, אך ללא ספק זהה לחיבור "פרייגיסיס" (Περιήγησις), שאל הספר ה-11 שבו, מתייחס סטפנוס מביזנטיון (בערך Παλική). פסאודו-פלוטרכוס (De Fluviorum et Montium Nominibus, 24) גם מצטט מתוך הספר הראשון בחיבור של תאופילוס בשם περὶ λὶγων. M. Stern, Greek and Latin Authors on Jews and Judaism, Vol. I (1976), XXII. Theophilus, pp. 126-127 המילון לביוגרפיה ומיתולוגיה יוונית ורומית בעריכת ויליאם סמית, כרך שלישי, עמ' 1084, THEO'PHILUS (2). ספר מלכים א', פרק ט', פסוק י"א. M. Stern, GLAJJ, Vol. I, XXIII. Laetus, pp. 128-130: לאיטוס היה היסטוריון, ככל הנראה מהמאה ה-2 לפנה"ס, שכתב ביוונית על היסטוריה פיניקית, באמצעות תרגום כתביהם של סופרים פיניקים. אוסביוס, הכנה לבשורה, ספר 9, פרק 24, סעיפים 18–19. על מסירת בתו של חירם להינשא לשלמה: אוסביוס, הכנה לבשורה, ספר 10, פרק 11, סעיף 10; טטיאנוס, איגרת אל היוונים, פרק 37. יוסף בן מתתיהו, נגד אפיון, מאמר ראשון, פרק כג. פסאודו-פלוטרכוס, Parallela Minora, פרקים 13 (309A), 32‏ (313D). ערך זה הוא קצרמר בנושא היסטוריונים ובנושא יוון העתיקה. אתם מוזמנים לתרום לוויקיפדיה ולהרחיב אותו.
תהליך איזוברי

תהליך איזוברי הוא תהליך תרמודינמי בו הלחץ נשאר קבוע. בתהליך איזוברי חום המועבר למערכת מבצע עבודה וגם משנה את האנרגיה הפנימית של המערכת. בדיאגרמת P V {\displaystyle PV} מסלול של תהליך איזוברי נקרא איזוברה. סימן מזהה של איזוברה הוא שהיא מקבילה לציר הנפח ( V {\displaystyle V} ) ולא נוטה למעלה או למטה (אחרת נקבל שינוי בלחץ - Δ P ≠ 0 {\displaystyle \Delta P\neq 0} ). תהליך איזוברי מתאפיין בלחץ קבוע Δ P = 0 {\displaystyle \Delta P=0} (עבור חישובים דיפרנציאלים d P = 0 {\displaystyle dP=0} ). נהוג לציין שתהליכים כאלו מתרחשים במגע עם מאגר/אמבט לחץ כך שהמערכת שומרת על הלחץ על ידי החלפת לחץ עם המאגר. בדיאגרמת P V {\displaystyle PV} השטח מתחת לאיזוברה יהיה העבודה שביצע הגז על הסביבה ולכן/: Δ W g = P Δ V = − Δ W {\displaystyle \Delta W_{g}=P\Delta V=-\Delta W} . עבור גז אידיאלי בתהליך איזוברי ניתן לחשב את השינוי באנטרופיה של המערכת: Δ S = n C P ln ⁡ ( T 2 T 1 ) {\displaystyle \Delta S=nC_{P}\ln({\frac {T_{2}}{T_{1}}})} בתהליך איזוכורי, מאחר שהנפח קבוע לא מתבצעת עבודה וכל החום שמועבר למערכת מומר לאנרגיה פנימית: Δ U = Q {\displaystyle \Delta U=Q} עבור תהליכים איזוברים החום מתחלק בין ביצוע עבודה להגדלת האנרגיה הפנימית. במקרה כזה, נוח להגדיר פונקציית מצב חדשה, שבתהליך איזוברי השינוי בה יהיה בדיוק שווה לחום שהועבר. הפונקציה הזאת נקראת אנתלפיה: H = U + P V ⇒ d H = d U + P d V + V d P = d Q − P d V + P d V + V d P = d Q + V d P {\displaystyle H=U+PV\Rightarrow dH=dU+PdV+VdP=dQ-PdV+PdV+VdP=dQ+VdP} ואכן אם התהליך הוא איזוברי ( Δ P = 0 {\displaystyle \Delta P=0} ) נקבל כפי שרצינו: Δ H = Q {\displaystyle \Delta H=Q} . כל עוד גוף לא משנה את הפאזה שלו, קליטה או מסירה של חום משמשת לשינוי הטמפרטורה. קיבול חום מוגדר ככמות האנרגיה שיש להעביר לחומר בצורה של חום כדי להעלות את הטמפרטורה שלו בקלווין אחד. Q = C Δ T ⇒ d Q = C d T ⇒ C = ( d Q d T ) {\displaystyle Q=C\Delta T\Rightarrow dQ=CdT\Rightarrow C=\left({\frac {dQ}{dT}}\right)} כאשר רושמים נגזרת של פונקציה מרובת משתנים, חשוב לציין אילו משתנים מוחזקים קבועים. במקרה של גז, האבחנה הזאת היא מאוד חשובה. כל החום מומר להגדלת האנרגיה הפנימית (הטמפרטורה): Δ U = Q {\displaystyle \Delta U=Q} . נסמן: C V = ( ∂ Q ∂ T ) V = ( ∂ U ∂ T ) V {\displaystyle C_{V}=\left({\frac {\partial Q}{\partial T}}\right)_{V}=\left({\frac {\partial U}{\partial T}}\right)_{V}} בתהליך איזוברי חלק מהחום מומר לביצוע עבודה. המסקנה היא שצריך יותר חום כדי להעלות את הטמפרטורה בקלווין אחד אם התהליך הוא איזוברי. נסמן: C P = ( ∂ Q ∂ T ) P = ( ∂ H ∂ T ) P {\displaystyle C_{P}=\left({\frac {\partial Q}{\partial T}}\right)_{P}=\left({\frac {\partial H}{\partial T}}\right)_{P}} השם "איזוברי" נגזר מהמילים היווניות ἴσος ( איזוס ) שמשמעותן "שווה", ו- βάρος ( בארוס ) שפירושו "משקל". תהליך תרמודינמי לחץ קיבול חום אנתלפיה מדיה וקבצים בנושא תהליך איזוברי בוויקישיתוף ישנה מוסכמה בתרמודינמיקה שעבודה שהמערכת מבצעת על הסביבה היא חיוביות. החישובים בערך זה נעשים בהנחה כי מדובר במערכת סגורה שבה מספר החלקיקים קבוע ( Δ N = 0 {\displaystyle \Delta N=0} ).
כריסטינה אסמוס

כריסטינה איגורייבנה אסמוס (שם משפחתה האמיתי: מיאסניקובה; נולדה ב-14 באפריל 1988) היא שחקנית תיאטרון וקולנוע רוסייה. היא ידועה בתפקידה הטלוויזיוני בסיטקום הרפואי "המתמחים". בשנת 2010 נבחרה לאישה הרוסייה הסקסית ביותר על ידי מגזין "מקסים". כריסטינה מיאסניקובה נולדה בקורוליוב ליד מוסקבה, היא הגיע מרקע אתלטי. היא הייתה פעילה בהתעמלות ועלתה לרמה מתקדמת. אחותה הצעירה, קארינה מיאסניקובה, הייתה חברה בנבחרת ההתעמלות הלאומית של רוסיה. היא עדיין הייתה תלמידת בית ספר כששיחקה בהצגה "הזריחות כאן שקטות..." בתיאטרון "MEL", ואחרי שסיימה את לימודיה בתיכון השתתפה במחזה של ירמקובה "דיוקן מדמואזל טרז'י" בתיאטרון הנוער בעיר קורוליוב. בשנת 2005 נכנסה לבית הספר לתיאטרון האמנותי במוסקבה בקורס, אצל קונסטנטין ראיקין, אך לא סיימה את לימודיה. בשנת 2008 נכנסה אסמוס לבית הספר לתיאטרון על שם שפקין. הופעת הבכורה שלה על המסך הייתה בתפקיד של וריה צ'רנוס בסדרת הקומית "המתמחים" וגם דגמנה עבור המגזין MAXIM בשנת 2010. בשנת 2011 הפכה אסמוס לשחקנית השנה בטלוויזיה על פי מגזין גלמור. בשנת 2013 קיבלה את פרסי People כשחקנית אופנה. במרץ 2020 סיפרה כי חתמה על חוזה להשתתפות בסרט בשם "לחמים", בו היא תגלם אופה. לצורך התפקיד נאלצה להשמין ולאכול בממוצע 18 פעמים ביום, לדבריה. "יש לי עכשיו את התקופה הטובה והמיוחלת ביותר. לא, לא הריון. התבקשתי להשמין בשביל תפקיד. כלומר, 18 פעמים רצופות, האוכל השומני, המזיק והטעים ביותר. בקיצור, כל הדיאטה הרגילה של בעלי. אז אם אתם תראו אותי עבה בסטוריז, זה לא פילטר או טרימסטר שני, זה זללנות חוקית. קלוריות אני מחכה לכם." כתבה השחקנית באינסטגרם שלה. הסרט מתוכנן לצאת לאקרנים ב-3 במרץ 2022. מאז 2013 הייתה נשואה לשחקן גאריק חרלמוב אך התגרשו בשנת 2020. לשניים בת בשם אנסטסיה (ילידת 2014). מדיה וקבצים בנושא כריסטינה אסמוס בוויקישיתוף כריסטינה אסמוס, ברשת החברתית פייסבוק כריסטינה אסמוס, ברשת החברתית אקס (טוויטר) כריסטינה אסמוס, ביישום טלגרם כריסטינה אסמוס, ברשת החברתית אינסטגרם כריסטינה אסמוס, ברשת החברתית VK כריסטינה אסמוס, במסד הנתונים הקולנועיים IMDb (באנגלית) כריסטינה אסמוס, במסד הנתונים הקולנועיים KinoPoisk (ברוסית) "Кристина Асмус". Russia-1. Вечеринка 100 самых сексуальных (ברוסית). Maximonline.ru. נבדק ב-2 ביוני 2012. {{cite web}}: (עזרה) Vladimirova, Alexandra (26 בנובמבר 2015). "Мария Пасека: "Ради прыжка ослушалась тренера"". Sport-Express (ברוסית). נבדק ב-28 בנובמבר 2015. {{cite news}}: (עזרה) "TB-aктриса года Кристина Асмус". Glamour. אורכב מ-המקור ב-2014-09-08. נבדק ב-2020-04-08. "В Москве прошла церемония Fashion People Awards". Fashion Time. Irina Sukhanova. "Дочь Гарика Харламова и Кристины Асмус: первые фотографии трехлетней Насти". Komsomolskaya Pravda. Булки — Тизер-трейлер (2021)
קיאנה לדה

קיאנה לדה בראון (באנגלית: Kiana Ledé Brown; נולדה ב-3 באפריל 1997) היא זמרת, פזמונאית, מוזיקאית, פסנתרנית ושחקנית אמריקאית. קיאנה לדה נולדה בפיניקס, אריזונה וגדלה בלוס אנג'לס, קליפורניה. ב-2012 הוציאה את סינגל הבכורה שלה, "Hey Chica". השיר נכלל בפסקולו של הסרט "הדרדסים 2". ב-2016 כיכבה בעונה השנייה של סדרת האימה של MTV, "צעקה". ב-2020 כיכבה בסדרה המקורית של נטפליקס, "הוושינגטונים". ב-2018 הוציאה את הסינגל "Ex", שהפך ללהיט, תוך שקיבל את מעמד הפלטינה מאיגוד תעשיית ההקלטות האמריקאי. הסינגל נכלל במיני-אלבומה השני, Selfless, שיצא באותה השנה וזכה להצלחה רבה אף הוא. מאוחר יותר, נכלל השיר גם במיני-אלבום השלישי שלה, Myself, שיצא לאור בשנת 2019. ב-2020 הוציאה את אלבום הבכורה שלה, Kiki, שהגיע למקום ה-30 במצעד הבילבורד 200. 2020: Kiki 2015: Soulfood Sessions 2016: Christmas by Ledé 2018: Selfless 2019: Myself אתר האינטרנט הרשמי של קיאנה לדה קיאנה לדה, ברשת החברתית פייסבוק קיאנה לדה, ברשת החברתית אקס (טוויטר) קיאנה לדה, ברשת החברתית אינסטגרם קיאנה לדה, ברשת החברתית טיקטוק קיאנה לדה, סרטונים בערוץ היוטיוב קיאנה לדה, במסד הנתונים הקולנועיים IMDb (באנגלית) קיאנה לדה, באתר אפל מיוזיק (באנגלית) קיאנה לדה, באתר ספוטיפיי קיאנה לדה, באתר סאונדקלאוד (באנגלית) קיאנה לדה, באתר Last.fm (באנגלית) קיאנה לדה, באתר AllMusic (באנגלית) קיאנה לדה, באתר MusicBrainz (באנגלית) קיאנה לדה, באתר דיזר קיאנה לדה, באתר Discogs (באנגלית) קיאנה לדה, באתר Genius קיאנה לדה, באתר טיידל (באנגלית) Glenn BurnSilver, Kiana Brown Wants to Be a "Normal" Star, Phoenix New Times, ‏2012-08-09 Andy Swift, Andy Swift, Scream Halloween Special to Answer Unresolved Questions From Season 2, TVLine, ‏2016-08-17 (באנגלית) All About the Washingtons | Netflix Official Site, www.netflix.com (באנגלית) Kiana Ledé's Single 'Ex' Goes Platinum, ratedrnb.com Nerisha Penrose, Kiana Ledé Finally Feels Whole Again, ELLE, ‏2020-04-06 (באנגלית) Listen: Kiana Lede Drops Her Newest EP "Myself", Vibe, ‏2019-06-07 (באנגלית) Kiana Lede: Emerging Artists Spotlight, Billboard, ‏2019-03-22 Kiana Lede Interview: Singer Talks Debut Album 'Kiki', Billboard, ‏2020-04-10 ערך זה הוא קצרמר בנושא מוזיקאים ובנושא קולנוע. אתם מוזמנים לתרום לוויקיפדיה ולהרחיב אותו.
תבליט לזכר יוסף טרומפלדור

"תבליט לזכר יוסף טרומפלדור" הוא תבליט של יוסף טרומפלדור, שנוצר על ידי בוריס שץ בשנות ה-20 של המאה ה-20. התבליט המנציח את יוסף טרומפלדור, היה חלק משורה של תבליטים שיצר שץ ובהם הופיעו דמויות ציוניות שונות. בשנת 1927 העניק שץ עותק של התבליט לבית הנכות בצלאל. התבליט מעוצב כמעין מצבה זעירה שבראשה מעין לונטה ובה דיוקן פניו של טרומפלדור. החלק שמעל הדיוקן מעוצב כמעין גמלון ובו חרוט דימוי של המנורה ומשני עבריה אלמנט צמחי וזוג מנורות שמן תלויות ממנו. מתחת לדיוקן מופיעה הכתובת "לזכר יוסף טרומפלדור ז"ל, מת מות-קדושים בתל חי י"ב אדר תר"ף". בתחתית התיאור מופיע תיאור בלט של אריה העומד על קצהו של צוק. אחד מעותקי התבליט הוצג בתערוכה "בצלאל של שץ", שהוצגה במוזיאון ישראל בשנת 1982. ראו: בבית הנכאת הלאומי "בצלאל", דואר היום, 1 ביולי 1927 ראו: "בצלאל" של שץ: רשימה קטלוגית של החפצים בתערוכה, מוזיאון ישראל, ירושלים, 1982, פריט 1024
מצעד השירים מתחת להוט 100

מצעד השירים מתחת להוט 100 (באנגלית: Bubbling Under Hot 100) הוא מצעד שירים של מגזין בילבורד, אשר מפרסם 25 שירים נוספים אשר לא הצליחו להיכנס למצעד הבילבורד הוט 100 (המצעד המרכזי בארצות הברית). בעבר, נקרא מצעד הסינגלים מתחת להוט 100 (באנגלית: Bubbling Under Hot 100 Singles). המצעד מתבסס על מכירות נקיות (פיזיות ודיגיטליות), נתוני סטרימינג (מפלטפורמות כמו ספוטיפיי, אפל מיוזיק ויוטיוב) והשמעות ברדיו. בשנים הראשונות של המצעד הוא הציג 15 שירים בלבד אך בשנות ה-60 הציג 36 שירים. בהמשך, בין 1974 ל-1985, המצעד האמריקאי הרשמי הציג 700 שירים ולכן מצעד זה הופסק לגמרי. מאז 1992, המצעד חזר להציג שוב 25 שירים. המצעד נוסד לראשונה ב-1 ביוני 1959, בשם "Bubbling Under the Hot 100". הוא הציג 15 שירים והוצג כ-"מצעד שחוזה את השירים שייכנסו אל תוך מצעד הבילבורד הוט 100" על פי בילבורד. השיר "A Prayer and a Juke Box" היה השיר הראשון שנכנס למצעד, והוא שייך ללהקת ה-Little Anthony and the Imperials. המצעד התקיים עד קיץ 1985 ולאחר מכן הופסק עד דצמבר 1992, כאשר פורסם רק שלוש פעמים במהלך הזמן הזה. מקום המצעד ועד שנת 1985, היה הוא מבוסס על השמעות בתחנות רדיו, על מכירות פיזיות, על פי דיווחים מבעלי תחנות רדיו ובעלי חנויות ועל שקלול הפוטנציאל של השיר להיכנס למצעד הבילבורד הוט 100 עצמו. בשנת 1992, נוצרה חברת נילסן סאונדסקאן אשר אספה את נתוני המכירות וההשמעות ברדיו באופן מסודר ודיווחה לבילבורד על הנתונים. מקום המצעד ועד אוגוסט 1961, כל השירים תורגמו ממספר 1 והלאה. מ-1961 ועד 1985, כל שיר במצעד דורג מהמספר 101 כהמשך למצעד האמריקאי הרשמי שכלל 100 שירים, אך מ-1985 המספור חזר לקדמותו. שירים שכבר הופיעו במצעד הבילבורד הוט 100 אך ירדו ממנו לא מדורגים במצעד זה, אך עשויים להיכנס אליו מחדש במועד מאוחר יותר. למשל, אם שיר בשבוע אחד היה במצעד הבילבורד הוט 100 ושבוע לאחר מכן יצא ממנו, הוא לא ייכנס למצעד זה, אך בשבוע השלישי שלו הוא יכול להיכנס למצעד זה. Nielsen Business Media Inc, Billboard, Nielsen Business Media, Inc., 1959-06-01. (באנגלית)
אדל דומילאטרה

אדל אלפונסין דומילאטרה (בצרפתית: Adèle Alphonsine Dumilâtre;‏ 30 ביוני 1821 – 4 במאי 1909 בפריז) הייתה רקדנית בלט צרפתייה, שהתפרסמה בימי הבלט הרומנטי. אחרי נישואיה לפרנסיסקו דרייק דל קסטיו הייתה לרוזנת. דומילאטרה, בתו הצעירה של שחקן הקומדי פראנסז מישל דומילאטרה, למדה ריקוד אצל שארל פטי. הקלילות והגזרה הדקיקה, שהייתה באופנה בשנות ה-30' של המאה ה-19 שיוו לריקודה של אדל רושם של אווריריות. היא רקדה בבלט האופרה של פריז משנת 1840 עד 1848. היא שיחקה את תפקיד "מירתה", מלכת הוויליות, בז'יזל ב-28 ביוני 1841, יחד עם קרלוטה גריזי ולוסיאן פטיפה. כמו כן נודעה בתפקידה באופרה "מרתה" של פרידריך פון פלוטו. היא רקדה את התפקיד הראשי בבלט הסילפידה וכן ב"ליידי הנרייטה" (1841). ריקודה נחל הצלחה גדולה במילאנו ובלונדון, שם ביצעה את "עלמת השיש" של ארתור סן-לאון בשנת 1845. היא הופיעה בתיאטרון הוד מלכותה (1843), בתיאטרון דרורי ליין (1845-1844) ובלה סקאלה (1846). הטיימס תיאר את ריקודה כ"מעודן ואוורירי כל כך ... עד שנראתה כמעט שקופה". אדל וז'אן קוראלי הופיעו במרכה השנייה של "הצוענייה", בכוריאוגרפיה של ז'וזף מאזילייר, רקדן, כוריאוגרף ומנהל בלט. לעומת זאת, הופעתה ב"גריזלדיס" בשנת 1848 הוגדרה ככישלון. אחותה הבכורה, סופי, רקדה גם היא באופרה של פריז משנת 1838 עד 1845. לשתיים הוצמד הכינוי "les sœurs Demi-Lattes" ("האחיות הגפרוריות") משום רזונן. אכיל דוורייה צייר את אדל דומילאטרה עם ז'אן קוראלי. לאחר פרישתה מן הבלט, נישאה דומילאטרה לפרנסיסקו דרייק דל קסטיו והייתה לרוזנת. כשהתאלמנה, עברה לחיות עם אחותה ואחר לטורן עם שני בניה ובתה. דומילאטרה מתה בפריז ב-4 במאי 1909, סמוך ליום הולדתה ה-88 ונקברה בבית הקברות של מונמארטר. קארן אליוט, "חיי מחול" חמש רקדניות מן הבלט ד'אקסיון למרס קנינגהם" הוצאת אוניברסיטת אילינוי isbn=978-0-252-03250-9, 2007 דבורה ג'ווויט,, "זמן ודימוי הריקוד", הוצאת אוניברסיטת קליפורניה, isbn=978-0-520-06627-4 מדיה וקבצים בנושא אדל דומילאטרה בוויקישיתוף קארן אליוט, "חיי מחול" חמש רקדניות מן הבלט ד'אקסיון למרס קנינגהם" הוצאת אוניברסיטת אילינוי isbn=978-0-252-03250-9, 2007 קארן אליוט, "חיי מחול: חמש רקדניות מן הבלט ד'אקסיון למרס קנינגהם", הוצאת אוניברסיטת אילינוי, isbn=978-0-252-03250-9, 2007 עמ' 35 - אליוט, עמ' 36 אלכסנדר קרטר, "מדריך רטלדג' ללימודי המחול", הוצאת רטלדג' 1998, עמ' 209 [https://books.google.com/books?id=GuQP-WQpClEC&pg=PA213 מריאן אליזבת סמית', "באלט ומוזיקה בעידן ז'יזל", 2000 הוצאת אוניברסיטת פרינסטון, isbn=978-0-691-04994-6, עמ' 213
אנקת גבהים (סרט, 1948)

אנקת גבהים (באנגלית: Wuthering Heights) הוא סרט טלוויזיה בריטי משנת 1948, עיבוד לרומן "אנקת גבהים" מאת אמילי ברונטה שיצא לאור ב-1847. את הסרט ביים ג'ורג' מור או'פראל. קיארון מור – היתקליף קתרין בלייק – קתרין ארנשו כריסטין לינדזי – אלן דין פטריק מקני – אדגר לינטון אנדרה מורל – הינדלי ארנשו אלפרד סנגסטר – ג'וזף אנאבל מול – איזבלה לינטון ויוויאן פיקלס – קתרין לינטון דאגלס הרן – הרטון ארנשו "אנקת גבהים", במסד הנתונים הקולנועיים IMDb (באנגלית) "אנקת גבהים", במסד הנתונים הקולנועיים KinoPoisk (ברוסית) "Wuthering Heights". Windy and wuthering. (1948, Mar 14). The Observer (1901- 2003) ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
דודקארכיה

דודקארכיה (מיוונית: δωδεκαρχία, שלטונם של שנים-עשר) - על פי הרודוטוס, וכנראה, על סמך דיודורוס מסיציליה שהתבסס על יצירתו, זמן תקופת מלכותם בו זמנית של שנים עשר המלכים במצרים בתקופה מגירוש השושלת הנובית עד להמלכותו של פסמתיך הראשון (בערך שנות 671 – 656 לפני הספירה). האורקל חזה למלכים כי מי שיבצע משתה מקערת נחושת במקדש הפייסטוס ישלוט על מצרים כולה. פסמתיך מסאיס בטעות במקום ספל הזהב ששימש לטקס, השתמש בקסדת הנחושת שלו. הוא לא הוצא להורג, אך נשלל ממנו מרבית אדמותיו והוא עצמו גורש לאזורי החוף, ואסרו עליו לחזור. עם זאת, בסמוך לגירוש באו הכובשים האיונים ו קאריים אותם הוא שכר לשירותו ותפס איתם את השלטון על כל המדינה. כך התקיימה גם הנבואה של אורקל אחר שהבטיח עזרה מהים. אף על פי שמוזכרים אירועי אמת שהתקיימו בסיפור זה, המידע שמביא הרודוטוס, הוא יותר סיפור. למעשה, בתקופה אותה הוא כינה את דודקארכיה, שטח מצרים היה שייך לאשורים. במהלך המרד כנגדם של נציג השושלת הנובית פרעה תהרקה, פסמתיך עם אביו יצא איתו כנגד אשור. בהמשך כשעלה לשלטון פרעה תנות אמון נלחם כבר בצדה של אשור. הועלה על ידם לשלטון בשנת 664 לפני הספירה והשתלט בהדרגה על הדלתא ובשנת 656 לפני הספירה. הוריד מכס את תנות אמון, כבש את תבאי והפסיק לשלם דמי חסות לאשור ובכך הפך לשליט עצמאי. מה שהרודוטוס מחשיב למקדש הפייסטוס הוא המקדש המרכזי לפתח בממפיס, המבוך הבנוי כביכול על ידי אותם שנים עשרה השליטים (הוזכר גם על ידי פליניוס הזקן ומתואר בפירוט על ידי סטראבון) - הוא מקדש הקבורה ליד פירמידת לבנים של אמנמחת השלישי בחווארה. הרודוטוס "היסטוריה", ספר 2,פרקים 147–152 דיודורוס סיקולוס, "הספרייה ההיסטורית", ספר 1, פרק 66 פליניוס הזקן, "תולדות הטבע", ספר 26, פרק 19 סטראבון, "גאוגרפיקה", ספר 17, כרך 1, פרק 37
ירמיה (תבליט)

"ירמיה" הוא תבליט שנוצר על ידי בוריס שץ ומציג את הנביא ירמיהו. עד לראשית המאה ה-20 נתפש תיאור התנ"ך בקרב היהודיות הליברלית כביטוייה של אמנות יהודית. לפיכך, הבחירה של שץ בדמותו של הנביא נבעה מהתפיסה כי ביטוי נכון של התנ"ך יכול להתקיים רק בארץ-ישראל. לפיכך, בחירתו של שץ בנביא ירמיהו, נביא החורבן והגאולה, שיקפה את הגישה הלאומית-ציונית שלו. סגנון התבליט הוא ריאליסטי-אקדמי, אולם יש בו יסודות דקורטיביים, ההופכים את דמות הנביא לסמל. ירמיהו מוצג כאיש בעל זקן עבות, לבוש גלימה ארוכה עם ברדס. מבטו מופנה אל הצופה. הוא מתואר יושב על הארץ, כשהוא כותב במגילה הפרושה על ברכיו. רקע התיאור מכיל נוף אירופי. התיאור נתון בתוך מסגרת רחבה שבמרכזה התחתון מופיע שמו של הנביא. בפינתה הימנית חקוק הפסוק "מִי יִתֵּן רֹאשִׁי מַיִם וְעֵינִי מְקוֹר דִּמְעָה וְאֶבְכֶּה יוֹמָם וָלַיְלָה אֵת חַלְלֵי בַת עַמִּי" (ספר ירמיהו; ח; כג). התבליט נוצק בברונזה, אולם קיימות גרסאות שלו גם בנחושת ובפליז בגדלים שונים. בשנת 1915, בזמן מלחמת העולם הראשונה, חזר שץ לדמות הנביא, הפעם במדיום הציור. ראו: מנור, דליה, אמנות בציון: צמיחתה של אמנות לאומית מודרנית בארץ-ישראל, מוסד ביאליק, ירושלים, 2018, עמ' 88-84. ראו: שילה-כהן, נורית (עורכת), "בצלאל" של שץ, 1903-1929, מוזיאון ישראל, ירושלים, תשמ"ג, עמ' 121.
מרטין הנדפורד

מרטין הנדפורד (באנגלית: Martin Handford; נולד ב-27 בספטמבר 1956) הוא מאייר ומחבר בריטי, הנודע בעיקר על כתיבת סדרת ספרי הילדים אותה יצר, "איפה אפי?", או בגרסה הבריטית המקורית Where's Wally. הנדפורד נולד בהמפסטד שבלונדון. את לימודיו האקדמיים החל באוניברסיטת UCA בדרום לונדון. הוא הגה את רעיון "איפה אפי?" בשנת 1986, לאחר שהתבקש על ידי מנהל החנות ב-"ווקר ספרים" (חברת ספרים בריטית) ליצור דמות בעלת מאפיינים חיצוניים מוזרים כך שתהיה בולטת בסביבתה ומזה יצא אפי, אדם שמטייל מסביב לעולם ולובש בגדים קבועים. תחילה בשני הספרים הראשונים אפי טייל לבדו, אך בספרי ההמשך נוספו דמויות קבועות נוספות. הספרים נחלו הצלחה גדולה והתרחבו לעוד הרבה מדינות מלבד אנגליה, מדינת המקור. בעקבות ההצלחה, עובדה סדרת הספרים לסדרת ילדים בשנות התשעים בשם "איפה אפי?", אשר שודרה בישראל בדיבוב עברי בערוץ הילדים. בשנת 2019 הופקה סדרת ילדים נוספים המבוססת על סדרת הספרים בשם "איפה אפי?". מדיה וקבצים בנושא מרטין הנדפורד בוויקישיתוף מרטין הנדפורד, ברשת החברתית Goodreads מרטין הנדפורד (1956-), דף שער בספרייה הלאומית הסדרה נקראת "Where's Waldo" בגרסה האמריקאית ערך זה הוא קצרמר בנושא אישים ובנושא אמנות. אתם מוזמנים לתרום לוויקיפדיה ולהרחיב אותו.